ניקולט שרידן

ניקולט שרידן (באנגלית: Nicollette Sheridan, נולדה ב-21 בנובמבר 1963) היא שחקנית בריטית הידועה בעיקר בשל גילום דמותה של אידי בריט בסדרה עקרות בית נואשות ודמותה של פייג' באופרת הסבון נוטס לנדינג. בין סרטיה המפורסמים נמנים "הנינג'ה מבברלי הילס" ו"המרגל מת מצחוק". החל מ-2017 היא משחקת את אלכסיס קרינגטון באופרת הסבון שושלת. שרידן נולדה בסאסקס בשנת 1963 והייתה ביתה של השחקנית סאלי שרידן. בשנת 1969 החלה אמה ברומן עם השחקן טלי סוואלס לצדו עבדה בצילומי הסרט בשרות הוד מלכותה. לאחר סיום צילומי הסרט, בשנת 1973 כשהייתה בת 10, עברה כל משפחתה לארצות הברית. בשנת 1984 שיחקה בסדרה "Paper Dolls" אך פריצתה הגדולה הייתה כאשר הצטרפה לצוות השחקנים של אופרת הסבון נוטס לנדינג, בה שיחקה משנת 1986 עד שנת 1993. ב-1990 שיחקה במיני סדרה בשם "Lucky Chances". בשנת 2000 הופיעה בסרט הטלוויזיה "בסחור המעלות" המבוסס על הרומן באותו שם מאת אתל לינה ווייט(אנ'). הסרט שודר ברשת Freeform (אז נקרא הערוץ "Fox Family Channel"). בשנת 2004 החלה לשחק את דמותה של אידי בריט בסדרה "עקרות בית נואשות" של רשת ABC, ובשנת 2005 הייתה מועמדת לפרס גלובוס הזהב על משחקה בסדרה. שרידן שיחקה בסדרה עד עונתה החמישית ב-2009. בשנת 2006 דורגה במקום ה-48 ברשימת 100 הנשים הסקסיות של מגזין מקסים. בשנת 2007 שיחקה בסרט הפעולה "שם קוד: המנקה" לצד לוסי לו. ב-5 באפריל 2010 הגישה ניקולט תביעה בסך 20 מיליון דולר נגד מארק צ'רי המפיק הראשי של עקרות בית נואשות ו-ABC בטענה שצ'רי תקף אותה במהלך הצילומים לסדרה וגרם לסיום החוזה שלה. בנוסף שרידן טענה בתביעה שצ'רי התעלל גם בשחקנים ובתסריטאים אחרים בעקרות בית נואשות. ב-ABC הצהירו שטענות דומות של שרידן נחקרו אך תוצאות החקירות לא העלו דבר. כוכבות עקרות בית נואשות (טרי האטצ'ר, פליסיטי האפמן, מרשה קרוס ואווה לונגוריה) תמכו בצ'רי במאבקו נגד האשמות התקיפה של שרידן. בסוף 2010 הסירה שרידן את טענותיה על התעללות. בסופו של דבר הגיע המקרה לבית המשפט בפברואר 2012. ב-13 במרץ 2012 דחה השופט את הטענות נגד צ'רי בשל חוסר ראיות ובכך יצא צ'רי זכאי מהתביעה. מאותה נקודה והלאה התמקדה התביעה בסיום הפסול לכאורה של החוזה בין שרידן ל-ABC. ב-14 במרץ 2012 הושמעו הסיכומים וחבר המושבעים החלו בדיוניהם. ב-19 במרץ 2012 שנים עשר חברי המושבעים לא הצליחו להגיע להכרעת הדין ולכן הוכרז על ביטול המשפט. משפט חוזר תוכנן להיפתח ב-10 בספטמבר 2012, אך ב-16 באוגוסט 2012 בית המשפט לערעורים של לוס אנג'לס קבע כי שרידן לא פוטרה שלא בצדק ולכן דחה את המשפט החוזר. שרידן הגישה ערעור נוסף לבית המשפט העליון בקליפורניה. הערעור נדחה ב-16 בנובמבר 2012 משנת 1979 עד שנת 1985 יצאה עם הזמר ליף גארט. בין השנים 1991–1993 הייתה נשואה לשחקן הארי האמלין. ב-2006 הודיעה על אירוסיה לזמר הרוק מייקל בולטון, השניים ביטלו את האירוסים באוגוסט 2008. בדצמבר 2015 נישאה לארון פיפרס השניים התגרשו באוגוסט 2018. 1985 – רומן על בטוח (אנ') 1996 – המרגל מת מצחוק 1998 – קמתי מוקדם ביום שמתתי 2002 – טרזן וג'יין 2003 – אוצר אבוד 2004 – כלב הקראטה 2007 – שם קוד: המנקה 2012 – למצוא את האחת 2014 - Let's Kill Ward's Wife 2000-The spiral staircase 1986–1993 – נוטס לנדינג 2000 - בסחור המעלות (סרט טלוויזיה) 2001 – אגדת טרזן 2003 – ויל וגרייס 2003 – בקר 2004–2009 – עקרות בית נואשות 2017-2019- שושלת מדיה וקבצים בנושא ניקולט שרידן בוויקישיתוף ניקולט שרידן, במסד הנתונים הקולנועיים IMDb (באנגלית) ניקולט שרידן, באתר AllMovie (באנגלית) ניקולט שרידן, באתר Rotten Tomatoes (באנגלית) ניקולט שרידן, באתר Metacritic (באנגלית) ניקולט שרידן, במסד הנתונים הקולנועיים KinoPoisk (ברוסית) ניקולט שרידן, באתר MusicBrainz (באנגלית) ניקולט שרידן, באתר Discogs (באנגלית) Desperate Housewives' Nicollette Sheridan and Aaron Phypers' Divorce Has Been Finalized, PEOPLE.com (באנגלית)